 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 724**

(protokols Nr. 24, 47. p.)

**Par Valsts mērķdotācijas sadali un izmaksu Madonas novada māksliniecisko kolektīvu vadītājiem 2024. gada 2.pusgadā**

Saskaņā ar likuma “Par valsts budžetu 2024. gadam un budžeta ietvaru 2024., 2025. un 2026. gadam” 30. panta pirmās daļas 4. punktu, apstiprinātās valsts budžeta mērķdotācijas apjoms māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām 2024. gadā ir EUR 966 394 (*deviņi simti* *sešdesmit seši tūkstoši trīs simti deviņdesmit četri euro 00 centi*). Valsts mērķdotācijas apjoms 2024. gadā katrai republikas pilsētai un novadam ir iekļauts likuma “Par valsts budžetu 2024. gadam” 10. pielikumā, kur Madonas novadam 2024. gadam piešķirtā mērķdotācija ir noteikta EUR 40 703 (*četrdesmit tūkstoši septiņi simti trīs euro 00 centi*).

Valsts mērķdotāciju aprēķina un sadala atbilstoši Ministru kabineta 2015. gada 17. novembra noteikumiem Nr. 649 “Kārtība kādā tiek aprēķināta un sadalīta valsts budžeta mērķdotācija māksliniecisko kolektīvu darba samaksai un valsts sociālās apdrošināšanas obligātajām iemaksām” un tā attiecas uz mākslinieciskajiem kolektīviem, kuru dibinātājs ir pašvaldība. Saskaņā ar Ministru kabineta 2024. gada 1. oktobra noteikumiem Nr. 632 "Grozījumi Ministru kabineta 2015. gada 17. novembra noteikumos Nr. 649 "Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām"" un Ministru kabineta Rīkojumu Nr. 777 – Par konceptuālo ziņojumu “Par māksliniecisko kolektīvu vadītāju darba samaksas finansēšanas kārtības maiņu”, tiek noteikta jauna kārtība, kā tiek izmaksāta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām.

Ministru kabineta rīkojumā Nr. 802 "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 09.00.00 "Valsts nozīmes reformas īstenošanai"" noteikts pašvaldībām piešķirtais papildus finansējums māksliniecisko kolektīvu vadītāju darba samaksai un valsts sociālās apdrošināšanas obligāto iemaksām, Madonas novadam papildus piešķirot mērķdotāciju EUR 45 753 (*četrdesmit pieci tūkstoši septiņi simti piecdesmit trīs euro 00 centi)* apmērā, tādejādi 2024.gadā kopējā mērķdotācija sastāda EUR 86 456 *(astoņdesmit seši tūkstoši četri simti piecdesmit seši euro 00 centi).*

Valsts budžeta mērķdotācija ir piešķirta 45 *(četrdesmit pieciem)* Madonas novada G1 grupas un 11 *(vienpadsmit*) G2 grupas kolektīviem. Pamatojoties uz Latvijas Nacionālā kultūras centra aprēķinu, 2024. gadā vienam G1 grupas kolektīvam (kori, deju grupas, koklētāju ansambļi un pūtēju orķestri) aprēķinātā mērķdotācija ir EUR 1712,00 (*viens tūkstotis septiņi simti divpadsmit euro 00 centi*) un vienam G2 grupas kolektīvam (amatierteātri, folkloras kopas, tautas lietišķās mākslas studijas, mazākumtautību kolektīvi, vokālie ansambļi, tautas mūzikas kapelas) aprēķinātā mērķdotācija ir EUR 856,00 (*astoņi simti piecdesmit seši euro 00 centi*).

2024. gada pirmajā pusgadā mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām ir izmaksāta EUR 20 351 (*divdesmit tūkstoši trīs simti piecdesmit viens euro 00 centi*) *apmērā.* 2024.gada otrajā pusgadā mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām ir sastāda EUR 66 105 (*sešdesmit seši tūkstoši viens simts pieci euro 00 centi),* atbilstoši pielikumam “*Mērķdotāciju sadalījums kolektīviem Madonas novadā 2024. gada 2. pusgadā*”.

Noklausījusies sniegto informāciju, ņemot vērā 14.11.2024. Kultūras un sporta jautājumu komitejas un 20.11.2024. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Andris Dombrovskis, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Sadalīt un izmaksāt piešķirto 2024. gada otrā pusgada valsts budžeta mērķdotāciju Madonas novada māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, saskaņā ar pielikumu “*Mērķdotāciju sadalījums kolektīviem Madonas novadā 2024. gada 2. pusgadā*”.

Domes priekšsēdētājs A. Lungevičs

*Šulce 27871358*